Referat Generalforsamling i Ejstrupholm Motion & Fitness 2019

Ejstrupholm Hallen's mødelokale tirsdag den 19.02.2019 kl. 19.00

Referat i forhold til dagsorden:

1. Dirigent: John Hammer
2. Referent: Sussi T. Mortensen
3. Stemmetællere: Sussi T. Mortensen og Lars Dresler Hansen
4. Formandens beretning:

Niels Dammand beretter om et stille 2018. Vi har fået et par nye medhjælpere i centeret, fik også en ny løbeinstruktør Ninna, som vi desværre mistede igen, da hun er fraflyttet byen pga arbejde.

Holdene kører stabilt, kun et enkelt Indoor Cycling hold har lidt få deltagere, men sikkert fordi der er 2 hold samme aften. Niels D. samt et par hjælpere havde holdet "Rigtige mænd", det var en god succes, men de har lidt svært ved at holde ved, Niels overvejer et videre forløb for samme deltagere. Multibanen i anlægget benyttes flittigt, det var en god investering for hele byen. Yoga i samarbejde med LOF er en kæmpe succes, vi har eget hold med 10 deltagere på skolen og det er altid fuldt booket. Svømning med svømmeklubben går ok, pladserne er ofte booket.

Motionscenteret trænger til vedligeholdelse, bestyrelsen påtænker at shine lokalet lidt op, nu hvor drømmen om en haludvidelse og et nyt center igen er udsat. Intet nyt herfra, John Hammer beretter dog om, at finansiering mangler og en sikkerhed fra kommunen til et lån gik i vasken.

5. Regnskabet er fremlagt og godkendt på mødet.

6. Der var ingen indkomne forslag.

7. Valg til bestyrelsen.

 På valg var: Lars Dresler Hansen, Lis Voldby og Sussi Timmermann Mortensen. Lars og Sussi ønskede ikke genvalg. Af de fremmødte, var 4 medlemmer interesseret i bestyrelsesposterne. Valget stod imellem: Lis Voldby (hun ønskede genvalg), Ralph Eriksen, Tove Nielsen, Tania Ayla Annesen og Evelin Larsen.

 Aktuel bestyrelse dags dato er efter valget: Niels Dammand, Niels Uhrskov, Martin Thomsen, Stine Engmark, Lis Voldby, samt de to nyvalgte Tove Nielsen og Ralph Eriksen.

 (Bestyrelsen vil konstituere sig på næstkommende bestyrelsesmøde.)

 1. suppleant: Tania Ayla Annesen / 2. suppleant: Evelin Larsen

 Revisor: Kirsten Andersen (Kisser) / suppleant: Annemarie Nordhejm

8. Intet under eventuelt

 16 personer var fremmødt på generalforsamlingen, inkl. bestyrelsen.

 Mvh. Ejstrupholm Motion og Fitness / Afgående sekretær Sussi Timmermann Mortensen